
ΔΕΛΤΙΟ ΤΥΠΟΥ
Ο Συμβουλευτικός Σταθμός Άνοιας Δήμου Θηβαίων στο Festival Alzheimer 2026

   Ο Συμβουλευτικός Σταθμός Άνοιας της Υπηρεσίας Κοινωνικής Πρόνοιας Δήμου Θηβαίων συμμετείχε στο διήμερο Festival Alzheimer 2026, στις 26 και 27 Σεπτεμβρίου 2026, στο Κέντρο Πολιτισμού Ίδρυμα Σταύρος Νιάρχος, παρουσιάζοντας το έργο και τις δράσεις που αναπτύσσονται στην τοπική κοινότητα για την πρόληψη, την έγκαιρη ανίχνευση των γνωστικών διαταραχών, τη νοητική ενδυνάμωση και τη στήριξη των φροντιστών.

   Η συμμετοχή αποτέλεσε σημαντική ευκαιρία επιστημονικής ενημέρωσης, ανταλλαγής εμπειριών και δικτύωσης, με εποικοδομητική επικοινωνία με φορείς και επαγγελματίες από τη Χαλκίδα, την Αταλάντη, τη Ρόδο και την Αθήνα, καθώς και με την Εταιρεία Alzheimer Αθηνών, την εταιρεία Ματζιώλη και άλλους φορείς που δραστηριοποιούνται στον χώρο της άνοιας.

    Ιδιαίτερη τιμή αποτελεί η αναγνώριση του έργου του Σταθμού από την Εταιρεία Alzheimer Αθηνών, με αναφορά τόσο στο καλοκαιρινό τεύχος του περιοδικού της όσο και σε σχετικό άρθρο στην εφημερίδα «Η Καθημερινή» αναδεικνύοντας τη σημασία της οργανωμένης παρέμβασης για την άνοια σε επίπεδο τοπικής κοινότητας.

   Ο Συμβουλευτικός Σταθμός Άνοιας του Δήμου Θηβαίων συνεχίζει με στόχο τη γνώση, την πρόληψη, τη συνεργασία και την ουσιαστική υποστήριξη των ανθρώπων με προβλήματα μνήμης και των οικογενειών τους, με όραμα μια κοινότητα που κατανοεί, στηρίζει και συμπεριλαμβάνει, διαφυλάσσοντας την αξιοπρέπεια, την αυτονομία και την ποιότητα ζωής κάθε ανθρώπου.

     Εκ μέρους του Δήμου Θηβαίων ομιλήτρια ήταν η Ψυχολόγος κ. Βάλλιου Κωνσταντίνα, ενώ εκ μέρους της Εταιρείας Altzheimer Αθηνών μίλησε ο Ψυχολόγος - Δρ. Γεροντολογίας, κ.  Κωστής Προύσκας καθώς και η διακεκριμένη Νευρολόγος - Ψυχίατρος, Πρόεδρος της Εταιρείας Altzheimer και Πρόεδρος του Εθνικού Παρατηρητηρίου για την Άνοια και την Νόσο Αltzheimer, κ. Παρασκευή Σακκά. 
   Σε σχετική δήλωσή του, μεταξύ άλλων, ο Αντιδήμαρχος Υγείας και Κοινωνικής Πρόνοιας, κ. Αναστάσιος Καμούτσης ανέφερε την ιδιαίτερη ικανοποίηση που αποκόμισε από την ενθουσιώδη αποδοχή του Festival από το κοινό και τα θερμά συγχαρητήρια που έλαβε για την Υπηρεσία του Δήμου Θηβαίων ως την παρουσίαση και υποστήριξη του Festival. 

